ராஜகோபால் அளித்த வாக்குமூலத்தில், "பாண்டி துரைச்சிக்கும், எனக்கும் இருந்த உறவு முத்துக்கிருஷ்ணனுக்குத் தெரியவந்ததால், இருவரையும் அவர் மிரட்டினார். நாங்கள் அவரை ஏமாற்றி பணம் பறித்துவிட்டதாகக் கூறியதுடன், அதை எல்லாம் திருப்பிக் கொடுக்கவேண்டும் என்று பாண்டி துரைச்சியிடம் கூறினார். அவர் உயிரோடு இருந்தால் நாங்கள் அவரை ஏமாற்றிப் பெற்ற பணத்தைத் திருப்பிக் கேட்பார் என்பதால், அவரைக் கொலைசெய்யத் திட்டமிட்டோம். சம்பவத்தன்று அவரை காரில் வரவழைத்தோம். எனது நண்பர்கள் இசக்கிமுத்து, சிவா, சுரேஷ் ஆகியோர் உதவியுடன் அடித்துக்கொலை செய்தோம். பின்னர் உடலைப் புதைக்கத் திட்டமிட்டோம். கார் இருந்ததால் அதை என்ன செய்வது என்ற கேள்வி எழுந்தது.